Robert Paul "Robbie" Gould III (født 6. december 1981 i Jersey Shore, Pennsylvania, USA) er en amerikansk footballspiller, der spiller i NFL som place kicker for Chicago Bears. Gould kom ind i ligaen i 2005 og har ikke spillet for andre hold end Bears. Gould var en del af det Chicago Bears-hold, der i 2007 nåede frem til Super Bowl XLI, hvor man dog måtte se sig besejret af Indianapolis Colts. En enkelt gang, i 2006, er han desuden blevet udtaget til Pro Bowl, NFL's All Star-kamp.